fr hu hu hu hu hu hu hu hu hu hu fr hu hu hu hu hu fr hu hu hu hu hu hu hu hu hu id de hu hu en hu ca cs ru hu hu hu hu en hu hu hu hu nn hu en hu fr hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu fi fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Madéfalva (1899-ig Csík-Madéfalva, románul Siculeni) falu Romániában, Hargita megyében. A székelyek lakta falu neve mára egybeforrt a „ madéfalvi veszedelem” kifejezéssel.
A Wikimédia Commons tartalmaz Madéfalva témájú médiaállományokat.
A csíki medencében található felcsíki falu Csíkszeredától 10 km-re északra, a Madéfalvi Hargita lábánál (1710 m), a Mórhegyese aljában, 680 m magasságban települt az Olt két partján fekszik.[3]
Eredeti neve Amadéfalva volt. Első birtokosáról kapta a nevét. A falut már 1333-ban említik Csíkrákos fiókegyházaként, de önálló községként csak 1567-ben szerepel még Amadéfalva néven.
1764. január 7-én az osztrák császári katonaság itt mészárolt le több száz székelyt, akik tiltakoztak a határőrezred felállítása ellen, és az adóztatás ellen. Ezt a gyalázatos eseményt „siculicidiumnak” vagy „madéfalvi veszedelemnek” nevezik. Ezután indult meg a székelyek tömeges kivándorlása. 1910-ben 1908, túlnyomórészt magyar lakosa volt. A trianoni békeszerződésig Csík vármegye Felcsíki járásához tartozott. 1992-ben 2812 lakosából 2644 magyar és 167 román volt.[4]
A település fontosabb részei Patakelve, Alszeg, Vargaszeg, Állomás környéke, és a Főút mellett. A falu plébánosa Bartalus Jakab Zoltán. A „Zöld Péter” Általános Iskola igazgatója Máté Sándor volt 2022-ig. 2022-től Forró Hajnalka vezeti a település oktatási intézményeit.
Az 1764. évi mészárlás helyén 1905. október 8-án avatták fel az emlékművet Köllő Miklós alkotását, a helyén egykor állt sírkereszt a csíkszentmihályi templom kertjében áll.[4]
Római katolikus temploma 1913-14-ben épült Jézus Szíve tiszteletére.[4]
Itt született 1571-ben Szentandrási István erdélyi püspök.
Itt született 1727-ben Zöld Péter római-katolikus pap, az 1762–1764 közötti, kényszersorozások elleni székely ellenállás egyik vezetője.
Itt született 1747-ben Szentes Antal Regináld ferences szerzetes, színműíró.
Itt született 1784-ben Tamás András honvéd alezredes az 1848–49-es forradalom és szabadságharc leverése után kivégzett vértanú.
↑ Populaţia stabilă pe judeţe, municipii, oraşe şi localităti componenete la RPL_2011 (román nyelven). Nemzeti Statisztikai Intézet. (Hozzáférés: 2014. február 4.)
↑ Varga E. Árpád: Erdély etnikai és felekezeti statisztikái a népszámlálási adatok alapján, 1852–2011: Hargita megye. adatbank.ro
↑ Madéfalva (Siculeni). harghita.ro. (Hozzáférés: 2010. szeptember 7.)
↑ a b c Madéfalva. erdely-szep.hu. (Hozzáférés: 2010. szeptember 7.)
150 Erdélyi település adatlapja. Madéfalva. transindex.ro. (Hozzáférés: 2010. szeptember 7.)
A Siculicidium emlékmű leírása a Romániai magyar lexikonban
Nyírő, József. Madéfalvi veszedelem. Interedition (1989). ISBN 9630270196
Szentes Gábor–Szentes Szidónia: Madéfalva hagyatéka; Kalauz, Kolozsvár, 2005
Szentes Gábor–Szentes Hunor: Madéfalva családfái. 19. század. Lajos Balázs esperes-plébános emlékére; szerzői, Madéfalva, 2008
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Madéfalva&oldid=25044488”
Utoljára szerkesztve 2022. június 24., 19:33-kor
A lap utolsó módosítása: 2022. június 24., 19:33
A lap szövege CC BY-SA 3.0 alatt érhető el, ha nincs külön jelölve.